****

**ประกาศองค์การบริหารส่วนตำบลหนองบัวสิม**

**เรื่อง ผลการสำรวจความพึงพอใจของผู้รับบริการที่มีต่อการให้บริการ**

**ขององค์การบริหารส่วนตำบลหนองบัวสิม ประจำปีงบประมาณ พ.ศ. ๒๕๖๔**

ตามที่ องค์การบริหารส่วนตำบลหนองบัวสิม มีการให้บริการต่างๆตามภารกิจขององค์การบริหารส่วนตำบลหนองบัวสิม ได้แก่ งานบริการด้านโครงสร้างพื้นฐาน งานบริการด้านกำจัดขยะมูลฝอยและสิ่งปฏิกูล งานบริการด้านการสงเคราะห์ผู้สูงอายุ ผู้พิการ และผู้ป่วยเอดส์ และงานบริการด้านป้องกันและบรรเทาสาธารณภัย องค์การบริหารส่วนตำบลหนองบัวสิม จึงได้จัดทำแบบประเมินความพึงพอใจของประชาชน ณ จุดบริการ ที่มีต่อการให้บริการด้านต่างๆ โดยนำข้อมูลจากการสำรวจความพึงพอใจของประชาชนมาประมวลผล เพื่อนำข้อมูลที่ได้มาทำการปรับปรุงการให้บริการ และดำเนินการแก้ไขข้อบกพร่องของการบริการด้านต่างๆ ให้มีประสิธิภาพและตอบสนองความต้องการของผู้รับบริการมากยิ่งขึ้น

ซึ่งสามารถสรุปผลการสำรวจความพึงพอใจของผู้รับบริการที่มีต่อการให้บริการขององค์การบริหารส่วนตำบลหนองบัวสิม เรียงลำดับจากมากไปน้อยได้ดังนี้

1. งานบริการด้านป้องกันและบรรเทาสาธารณภัย ร้อยละ ๙๕.๔
2. งานบริการด้านการสงเคราะห์ผู้สูงอายุ ผู้พิการ และผู้ป่วยเอดส์ ร้อยละ ๙๕.๐
3. งานบริการด้านกำจัดขยะมูลฝอยและสิ่งปฏิกูล ร้อยละ ๙๔.๘
4. งานบริการด้านโครงสร้างพื้นฐาน ร้อยละ ๙๔.๖

จึงขอประกาศมาเพื่อทราบโดยทั่วกัน

ประกาศ ณ วันที่ ๑๒ พฤศจิกายน พ.ศ. ๒๕๖๔

(นายอภิชาติ บุญมาวิวัฒน์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลหนองบัวสิม